Marel fagnaði 25 árum í Kauphöllinni árið 2017 . Aðsend mynd Úrvalsvísitala kauphallar Nasdaq á Íslandi lækkaði um 0,12% í um 2,2 milljarða heildarviðskiptum í kauphöllinni í dag . Fór hún niður í 2.066,47 stig . Mestu viðskiptin voru með bréf Marel sem fóru yfir 600 krónu múrinn í fyrsta sinn frá því um miðjan júlí . Gengi bréfa Kviku banka hækkaði mest , eða um 2,68% , í 215 milljón króna viðskiptum , og fór gengið í 10,35 krónur . Jafnframt voru það þriðju mestu viðskiptin með eitt félag í dag . TM hækkaði næst mest , eða um 1,24% í 63 milljóna króna viðskiptum og fór það upp í 32,60 krónur . Iceland Seafood hækkar um 1,02% , í 9,86 krónur , í 75 milljóna króna viðskiptum . Brim lækkaði hins vegar mest , eða um 2,78% , í 194 milljóna króna viðskiptum og nam lokagengi þess 38,50 krónum í lok dagsins . Hagar lækkuðu um 1,75% , niður í 42,05 krónur , í 88 milljóna króna viðskiptum . Reitir lækkaði um 1,37% , í 72 krónur , í 105 milljóna króna viðskiptum . Mestu viðskiptin voru hins vegar með bréf Marel , eða fyrir 644 milljóna króna viðskiptum og hækkuðu bréfin um 0,33% í 603,00 krónur . Fóru lokagengið síðast yfir 600 krónu múrinn 18. og 22. júlí síðastliðinn , en þá fór það hæst í 608 krónur . Næst mest hækkaði gengi Arion banki um 0,38% , upp í 78,30 krónur , í 230,5 milljón króna viðskiptum . Gengi krónunnar styrktist gagnvart öllum helstu viðskiptamyntum sínum , nema breska pundinu . Styrktist það gagnvart krónunni um 0,13% og kostar það nú 158,02 krónur . Evran lækkaði um 0,51% og fæst nú á 134,95 krónur og Bandaríkjadalur lækkaði um 0,29% niður í 122,61 krónu .